Escuché esta frase abenayá cuando me tocó entrar nel mundu llaboral desti país. Diz al alto la lleva una verdá quanguaño pue comprobar por desgracia cualquiera que tenga un puestu trabayu, que nun lu tenga, o quenfile pal paru ensin pilancu que lo dificulte. Lobreru manual y lintelectual ye un gurriapu al que-y aperrillen ensin contemplaciones  dende la patronal, la política subvencionada por ella y aquella parte del sindicalismu más vendíu. Patronal, políticos mamporreros della y sindicalistes llambeculos tirando les ilusiones de vivir dignamente de milenta ciudadanos a la pila cuchu. Y esto nun ye demagoxa sinón una verdá que rescampla como los rebocilos duna nube de branu. Los trabayadores y los paraos somos la esclavitú moderna. Un morgazu al que sestruya mientres interese y cuando yá nun seya rentable faise con él un borrón y que se h.oda.  Pero como la tochura ye una de les carauterístiques de la sociedá actual hai una llexón de pringaos faciendo-y el xuegu a los esplotadores. Arrástrense como culiebres nos sos centros llaborales pa ver la sonrisa de los sos xefes y quiciabes unes palmadines en llombu. Chívense a escondidielles de los sos compañeros nel tayu que nun quieren comer les migayes del duernu pa ver si asina esguilen. Pero al final Roma nun paga traidores y acaben nel putu paru como los demás. El casu ye que vivimos anguaño unes  dómines onde les escopetes de los esplotadores nun dan a bastu disparando contra tolo que se xinga y los llombos de los currantes tán azafranaos de tal manera que yá nun-yos queda un espaciu onde llevar más. Pero nun pensar que va pasar más nada. Porque ehí tán televisiones, radios y prensa paforuñar toles mañanes los cerebros de tou quisqui diciéndo-yos ónde tal bien yl mal. Adeprendiéndo-yos a estremar los bonos de los malos. Y al final convenciéndolos que la patronal ye un padre amorosiegu y comprensivu  que fai lo que nun-y queda otru remediu que facer. Y aquellos que se remonten contra lo que decida son unos antisistema y unos fíos desagradecíos que namás que merecen que los acorvien y conderguen públicamente.